ณัฐชา บุญไชยอินสวัสดิ์

ณัฐชา บุญไชยอินสวัสดิ์ (เกิด 11 เมษายน พ.ศ. 2533)  เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎรกรุงเทพมหานคร สังกัดพรรคประชาชน อดีตโฆษกพรรคก้าวไกล อดีตรองโฆษกพรรคอนาคตใหม่"ช่อ" ไปไหน? ทำไม "อนาคตใหม่" ถึงตั้ง "รองโฆษกฯ" เพิ่ม

 ประวัติ 
ณัฐชา บุญไชยอินสวัสดิ์ เกิดเมื่อวันที่ 11 เมษายน พ.ศ. 2533 สำเร็จการศึกษาระดับประถมศึกษาที่ โรงเรียนวัดพระมหาธาตุ ระดับมัธยมศึกษาตอนต้นที่โรงเรียนปัญญาวรคุณ สำเร็จการศึกษาระดับประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม ประกาศนียบัตรวิชาชีพชั้นสูง (อิเล็กทรอนิกส์) วิทยาลัยเทคโนโลยีสยามนายณัฐชา บุญไชยอินสวัสดิ์ นิติศาสตร์บัณฑิต วิทยาลัยทองสุข สำเร็จหลักสูตรประกาศนียบัตรชั้นสูง การเมืองการปกครองในระบอบประชาธิปไตย สำหรับนักบริหารระดับสูง รุ่นที่ 27 สถาบันพระปกเกล้า สำเร็จหลักสูตรพัฒนาทางการเมืองและการเลือกตั้ง ระดับสูง รุ่นที่ 12 สถาบันพระปกเกล้า และหลักสูตรประกาศนียบัตร การบริหาร การกำกับดูแลและพัฒนากิจการกระจายเสียง กิจการโทรทัศน์ และกิจการโทรคมนาคมระดับสูง รุ่นที่ 2 สถาบันพระปกเกล้า (กำลังศึกษา)

 การทำงาน 
ภายหลังที่ณัฐชาได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม เขาได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554'กาย-ณัฐชา' เส้นทางที่ไม่มีใบเบิกทาง "ตระกูลการเมือง-บารมี-อิทธิพล" และได้เป็นผู้ก่อตั้งพร้อมดำรงตำแหน่งประธาน บริษัท ซีม ดีเวลลอปเมนท์ (ประเทศไทย)“ปิยบุตร” ลุย "บางขุนเทียน" ชู "ณัฐชา" ผู้สมัครสส. อนาคตใหม่

 การเมือง 
ต่อมาณัฐชาได้สมัครเป็นสมาชิกพรรคอนาคตใหม่ โดยลงสมัคร สส. ในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนนสส.กทม.สูญพันธุ์ ประชาธิปัตย์เละ "มาร์ค" ออก (คลิป) เมื่อพรรคอนาคตใหม่ถูกยุบ เขาได้ย้ายมาสังกัดพรรคก้าวไกล 

ณัฐชามีผลงานในการเปิดโปงการใช้ยุทธการทางข้อมูลข่าวสาร (Information Operation) หรือเรียกย่อๆ ว่า ไอโอ ของรัฐบาล เขาได้อภิปรายไว้ว่า ปฏิบัติการสร้างความเกลียดชังแผ่กิ่งก้านไปอย่างน่ากลัว มีทีมฝ่ายขาว ประชาสัมพันธ์ในแง่ดีของกองทัพ ส่วนฝ่ายดำ ใช้เพื่อโจมตี และใส่ข้อกล่าวหาไม่จงรักภักดี เน้นโจมตีฝ่ายตรงข้าม ซึ่งคือประชาชนและพรรคการเมืองฝ่ายตรงข้าม มีกลไกการสั่งการผ่าน 2 แอปพลิเคชั่น ใช้ twitter broadcast และ free messenger ซึ่งทำงานคล้ายแอพลิเคชัน Line แต่มีความเข้มข้นมากกว่า โดยมีกำหนดเป้าหมายชัดเจนว่าจะต้องมีบัญชี 54,800 บัญชีไอโอ

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครในเขตเดิม เขาได้รับเลือกตั้งเป็นสมัยที่สอง โดยชนะสากลได้อีกครั้ง และมีคะแนนเลือกตั้งคิดเป็น 51.18% ของผู้ออกเสียงทั้งหมดในเขตดังกล่าว นับเป็นสัดส่วนที่สูงที่สุดในกรุงเทพมหานคร

 สมาชิกสภาผู้แทนราษฎร 
ณัฐชา บุญไชยอินสวัสดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาชน

 อ้างอิง 

 แหล่งข้อมูลอื่น 

 ช่อง กาย ณัฐชา ที่ ยูทูบ

หมวดหมู่:บุคคลจากอำเภอขนอม
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากวิทยาลัยเทคโนโลยีสยาม